Gárdonyi Csillagok Helyi Közösség (CLLD)

Fórum

Emlékeztető

Dátum: **2016.06.03. 16:00**

Helyszín: **Nemzedékek Háza, Gárdony, Gárdonyi Géza u. 1.**

Jelenlévők: **a mellékelt jelenléti ív alapján**

Cél: a műhelymunka célja a CLLD pályázat társadalmasítása, a közösségi tervezésre való érzékenyítés volt.

Ezért a célcsoport kettős:

- az integratív, együttműködő szemléletű, projektötletekkel bíró helyi lakosok

- csoportok, szervezetek véleményformálói, hangadói, akiken keresztül további emberek vonhatók be a tervezésbe.

Az előkészítés három szinten folyt. A település on-line és papír alapú (plakát, szórólap) felületein hívtuk el általánosan az érdeklődőket. Emellett a meglevő TDM-, civil- és más közösségi adatbázisok alapján hírleveleket küldtünk ki. Végül pedig a település közösségi ötleteket, projekteket régóta felmutató embereit (civil, intézményi vezetők, közösségépítő tanárok, informális csoportok, kismamákat, nyugdíjasokat és fiatalokat összefogó agilis emberek) személyesen, telefonon is meghívtuk.

Módszertan

A közösségfejlesztés, a közösségi tervezés, a nem-formális oktatás és a kooperatív tanulás módszertanára építettük a találkozót.

Humán bingo

A csapat különböző tudásszinten levő tagjait egy ismerkedős gyakorlattal igyekeztünk összerázni, egyben ráhangolni a közös munkára. Az alábbi állításokra kellett különböző embereket találni, közben mindenkivel kontaktusba kerülni.

Osztozzunk!

A közösségi tervezésre hangolás, a forrásokra való közös pályázás és az érdekek összehangolása céljából végeztünk egy gyakorlatot. Minden asztaltársaság kapott két almát, amelyet el kellett osztaniuk igényeik szerint egymás közt. Ha volt felesleg vagy hiány, a többi asztallal lehetett kereskedni, adományozni.

Orientáció

Rövid összefoglaló hangzott el a pályázatról, annak tervezési folyamatáról, illetve az elmúlt évek hasonló folyamatait elevenítettük fel.

Kooperatív kiscsoportos projektfejlesztés

Bemutatva az előzetesen elkészített kérdőívet, a projektgyűjtő adatlapot és a tervezés egyik társadalmasító fórumát, a Facebook-oldalunkat, az asztaltársaságokat kiscsoportos munkára kértük. Maguk határozhatták meg a munkamódszert, a cél az volt, hogy a rendelkezésre álló ismereteket közös csoporttudássá alakítva a CLLD-pályázat stratégiájának megfelelő integratív, szinergiákat felismerő és összefogó projektek vázlatát tervezzék meg.

Minden kiscsoportnak külön segítettünk módszert találni.

Dolgoztak:

- ötletrohammal

- problémafa - célfa kialakításával

- szükségletek felsorolásával és rá megoldások keresésével

- közösségi  helyek erősségeinek, gyengeségeinek felsorolásával

- innovatív megoldásokat kereső módszerrel.

Az alábbi ötletek fogalmazódtak meg:

* Helyi termelői piac. Heti 1-2 alkalommal
* Zene háza
* Művészeti piactér. Kiállítás és árusítás
* Halas
* Helyi vállalkozói közösség reformja. Ipartestület aktivizálása.
* Játszóterek, játékos közösségi tér – rossz időre is (Agárdi településközpont)
* Ikonikus gárdonyi dolog (Pl: Kongashow, hőlégballon)
* Fiatalok mentálhigiénés gondozása (Református Egyház) Interaktív Bibliai játszópark kicsit egyedi módon, szélesebb rétegnek
* Kisgyermekeknek szóló angol nyelvi képzések
* Informatikai képzés gyermekeknek
* Védett szórakozóhely programsorozat
* Nagyított tér különböző jellegű sarkokkal: labdamedence csúszdával , beltéri falmászóhely, társasjáték sarok, minibüfé, konyha, (Agárdi Ifjúsági Központ)
* Arculatkialakítás
* Park, sétány, szabad tér – különböző korosztályok egymás mellett
* Gárdonyi Iskola kinyitása
* Rádió szakkor
* Jégpálya
* Csillagpont túraútvonalak kijelölése – Csiribpuszta
* Felnőtt játszótér street workout
* Közösségi kulturális tér – Tini partszakaszon, a zenepavilon és a kikötő közé
* Tópartfejlesztési javaslatok összegyűjtése
* Városmarketing ötletek gyűjtése
* Sárkányhajó központ (Tini partszakasz)
* Művészeti rendezvénysorozat: Paletta projekt – roma-nem roma párbeszéd, flashmobok
* Padok – művészi kivitelezéssel

Multiplikáció tervezése

A találkozó végén megállapodtunk a folytatás lépéseiben, a kommunikáció eszközeiben, a munkamódszerekben.

Eredmények

- A csapatban kialakult a cselekvő részvétel érzete; a folyamatot, mint az eddigi közösségfejlesztő aktivitások összegzését értelmezik.

- Megismerték a kérdőívet és az adatlapot

- A többség magát multiplikátorként értelmezte, és saját közegébe továbbvitte a kérdéseket.

- Munkatervet állítottunk fel**: június 15**-ig 14 csoport jelezte, hogy adatlapot ad be, saját körében kisebb megbeszéléseket tervez, kérdőívek kitöltésére buzdítja ismerősi körét.

- Az egyéni projektötletek között elkezdődtek a kapcsolatépítések, integrált ötletek kezdtek kialakulni.

**Június 24**-ét jelöltük meg a tervezés értékelésének dátumaként.

- A közösségi tervezés módszertani alapjait lefektettük, a csoportok részére további módszertani ismereteket biztosítunk.